b"\n_START_ARTICLE_\nAxel Boisen\n_START_PARAGRAPH_\nAxel Boisen (f\xc3\xb8dt 12. marts 1967 i Birker\xc3\xb8d) er en dansk journalist, filminstrukt\xc3\xb8r, producent og musiker._NEWLINE_Boisen er uddannet cand.mag. i idr\xc3\xa6t, men han blev kendt som journalist p\xc3\xa5 m\xc3\xa5nedsbladet Mix i 1990'erne og fra 1995 som v\xc3\xa6rt p\xc3\xa5 TV 2-ungdomsprogrammet PULS. Fra 1996 til 2000 var han forsanger i easy listening-bandet Axel Boys Quartet. Siden 1996 har han v\xc3\xa6ret selvst\xc3\xa6ndig med virksomheden Axel Film, der bl.a. har produceret dokumentaren Europas nye stjerner (2004) om EU's nyeste medlemslande og tv-serien OBLS, der blev sendt p\xc3\xa5 DR2 i 2003._NEWLINE_Boisen var tidligere k\xc3\xa6reste med Maise Njor."